Nalchikda bir jangari yo‘q qilindi, yana biri qo‘lga olindi

Rossiya Federatsiyasi tarkibidagi Kabarda-Balkariya Respublikasi poytaxti Nalchikda 15-dekabrga o‘tar tunda bir jangari o‘ldirildi, ikkinchisi qo‘lga olindi, deya xabar bermoqda “TASS” respublika huquqni himoya qilish tuzilmalaridagi manbasiga tayanib.

“O‘tgan tunda Nalchik shahrida ikki shubhali shaxs tekshiruv uchun to‘xtatilganida, ular kuch tuzilmalari vakillariga qarata o‘t ochdi. Natijada ulardan biri yo‘q qilindi, ikkinchisi hibsga olindi”, — dedi manba.
Uning ma’lumotlariga ko‘ra, harbiylar va tinch aholi o‘rtasida qurbonlar va jabrlanganlar yo‘q.